2.  The Knightes Tale.
WHILOM, as olde stories tellen us, Ther was a duk that highte Theseus ; Of Athenes he was lord and governour, And in his tyme swich a conquerour, That gretter was ther non under the so-nne. Ful many a riche contre hadde he wonoe; That with his wisdam and his chivalrie He conquerede al the regne of Femenye, That whilom was i-cleped Cithea; And weddede he the queen Ipolita, And broughte hire hoom with him in his contre With mochel glorie and gret solempnite, And eek hire jyonge suster Emelye. And thus with victorie and with melodye Lete I this noble duk to Athenes ryde, And al his host, in armes him biside. And certes, if it nere to long to heere, I wolde ban told jyow fully the manere, How wonnen was the regne of Femenye By Thesus, and by his chivalry e ; And of the grete bataille for the nones Bytwixen Athenes and the Amazones; And how aseged was Ypolita, The faire hardy qtien of Cithea;